તરંગ શારદેન્દુ માંકડ. સરળ સ્વભાવ અને માંકડ જેવી અટકે એને નાનપણથી જ શરમાળ બનાવી દીધો હતો. સ્કૂલના મિત્રોથી લઈ ઓફિસના કર્મચારીઓ સુધી બઘા માંટે માંકડ એ એની અટક નહી પણ ખીજ હતી. આ જ સંકોચમા એ કોઈની સાથે છૂટથી વાત પણ નહોતો કરી શકતો. એને સતત થયા કરતું કે લોકો મારી સાથે વાત નથી કરી રહ્યા પણ માંરી મજાક ઉડાવી રહ્યા છે. પાંચ વર્ષથી ઓફિસર થયેલા તંરગને બોસની સેક્રેટરી શૈલજા ખૂબ ગમે. સંતાઈને ટીકીટીકીને એને જોઈ રહેતો. તંરગની સામે જો ભૂલથી પણ શૈલજા આવે તો આ સાહેબની બોલતી બંધ થઈ જાય.